***Zápis do materskej školy Benkova17, Nitra***

Mesto Nitra oznamuje, že zápis detí do materských škôl v zriaďovateľskej pôsobnosti Mesta Nitra pre školský rok 2025/2026 sa uskutoční :

**v dňoch 5.5. 2025 a 6.5.2025**

**Zákonný zástupca môže podať žiadosť:**

* **Elektronickou formou (e-mailom),** alebo odoslaním naskenovaného tlačiva prostredníctvom e-mailu na e-mail: [msbenkova17@gmail.com](mailto:msbenkova17@gmail.com)
* Prostredníctvom elektronického dokumentu, ktorý je autorizovaným kvalifikovaným elektronickým podpisom alebo elektronického podania doručeného do elektronickej schránky materskej školy
* **Poštou alebo kuriérom na adresu: Materská škola Benkova 17, Nitra, 94911**
* Elektronicky prostredníctvom žiadosti o prijatie dieťaťa na školský rok 2025/2026- v sekcii „o škole“ – elektronická prihláška- **spustenie prihlasovania  od 2.5.2025**

|  |
| --- |
| **Osobne** v budove materskej školy Benkova 17, Nitra a to v **dňoch:**  **5.5. 2025 v čase od 09:00 hod. do 13:00 hod.**  **6.5. 2025 v čase od 12:30 hod. do 15:30 hod.** |

Zákonný zástupca dieťaťa okrem **žiadosti o prijatie dieťaťa do materskej školy, prikladá potvrdenie o zdravotnej spôsobilosti dieťaťa od všeobecného lekára pre deti a dorast,** ktoré obsahuje **aj údaj o povinnom očkovaní.** Ak ide o dieťa so špeciálnymi výchovno-vzdelávacími potrebami, zákonný zástupca **predloží aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.**

**Žiadosť musí byť podpísaná oboma zákonnými zástupcami, pokiaľ sú na rodnom liste dieťaťa**. Podpis oboch zákonných zástupcov dieťaťa sa **nevyžaduje, ak:** - jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený,  túto skutočnosť je možné **preukázať napríklad neoverenou kópiou rozhodnutia súdu).**

**- jeden z rodičov nie je schopný zo zdravotných** dôvodov podpísať (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať **napríklad potvrdením od všeobecného lekára zákonného** **zástupcu, ktoré nie je schopný sa podpísať** ) alebo vec neznesie odklad, zadováženie súhlasu druhého rodiča **je spojené s ťažko prekonateľnou prekážkou** a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje nie je explicitne určený, túto skutočnosť **je možné preukázať napríklad písomným vyhlásením**.( **príloha č. 1**) Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke školy.( **príloha č. 2)**

**Formulár žiadosti** je na stiahnutie:

* na webovom sídle materských škôl**-** [**www.msbenkova.sk**](http://www.msbenkova.sk) v priečinku DOKUMENTY – „Zápis do MŠ na šk. rok 2025/2026
* <http://msbenkovanr.edupage.org> ( v sekcii O škole - Tlačivá)
* v tlačenej podobe v budove materskej školy Benkova 17**,**
* a webovom sídle mesta Nitry**.**

**Informácia o materských školách v ktorých sú zabezpečené podmienky pre deti so špeciálnymi výchovno-vzdelávacími potrebami:**

* *v MŠ Nábrežie mládeže - samostatná trieda pre deti s mentálnym postihnutím*
* *v MŠ Piaristická - samostatná trieda pre deti s poruchami zraku*
* *v MŠ Párovská – integrácia detí s poruchami sluchu a NKS,*
* *v MŠ Nedbalova - integrácia detí s diabetes*
* *v MŠ Topoľová a MŠ Beethovenova- zabezpečené diétne stravovanie pre deti s celiakou*

**Informácie o POVINNOM  predprimárnom vzdelávaní**

* zákonný zástupca dieťaťa, ktoré dosiahne päť rokov veku do 31. augusta 2025 má povinnosť prihlásiť dieťa na plnenie povinného predprimárneho vzdelávania,
* dieťa s trvalým pobytom v meste Nitra bude na plnenie povinného predprimárneho vzdelávania prednostne prijaté do spádovej materskej školy.

**Informácia o práve na prijatie do materskej školy**

* právo na prijatie do materskej školy majú v školskom roku 2025/2026 deti, ktoré k 31.8.2025 dovŕšia vek 3 roky,
* deti, ktoré majú právo na prijatie na predprimárne vzdelávanie sa prednostne prijímajú do spádovej materskej školy

**Spádové materské školy pre jednotlivé časti a ulice mesta Nitra sú určené Všeobecne záväzným nariadením Mesta Nitry č. 7/2021 s dodatkom č.2, ktorým sa určuje územie pre spádové materské školy v zriaďovateľskej pôsobnosti mesta Nitry, ktoré je zverejnené na webovom sídle mesta Nitry a jednotlivých materských škôl.**

<https://nitra.sk/vzn/vzn-c-7-2021/>

**Ostatné podmienky prijímania detí do materskej školy: TU**

**Vydávanie rozhodnutí:**

Rozhodnutia budem vydávať v presne určených termínoch  v júni 2025 osobne v materskej škole. Ak sa rozhodnete, že príde iba jeden zákonný zástupca, vyplňte prílohu č. .

**Kontaktné údaje a informácie jednotlivých materských školách:**

* [Materské školy - Nitra](https://nitra.sk/materske-skoly/), [Základné školy s materskou školou - Nitra](https://nitra.sk/zakladne-skoly-s-materskou-skolou/)
* Mestský úrad v Nitre, odbor školstva, mládeže a športu

tel. kontakt: 037/ 650 22 76.

v Nitre, 10.04.2025 riaditeľka materskej školy

Mgr. Miriam Mošaťová